CELEX: C2007/283/31
Language: fi
Date: 2007-11-24 00:00:00
Title: Asia C-416/07: Kanne 11.9.2007 — Euroopan yhteisöjen komissio v. Helleenien tasavalta

24.11.2007   
            
            
               FI
            
            
               Euroopan unionin virallinen lehti
            
            
               C 283/16
            
         Kanne 11.9.2007 — Euroopan yhteisöjen komissio v. Helleenien tasavalta
   (Asia C-416/07)
   (2007/C 283/31)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: Eleni Tserepa-Lacombe ja F. Erlbacher)
   
      Vastaaja: Helleenien tasavalta
   Vaatimukset
   On todettava, että
   
               1.
            
            
               Helleenien tasavalta ei ole noudattanut eläinten suojelemisesta kuljetuksen aikana ja direktiivin 91/425/ETY ja 91/496/ETY muuttamisesta 19.11.1991 annetun direktiivin 91/628/ETY (1) 5 artiklan A kohdan 1 alakohdan a alakohdan i ja ii alakohdan, 5 artiklan A kohdan 2 alakohdan b alakohdan, 5 artiklan A kohdan 2 alakohdan d alakohdan i alakohdan ensimmäisen luetelmakohdan, 8 ja 9 artiklan sekä 18 artiklan 2 kohdan eikä kyseisen direktiivin liitteessä olevan VII luvun 7 kohdan b alakohdan mukaisia velvoitteitaan eikä 5.1.2007 lähtien eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22.12.2004 annetun neuvoston asetuksen (EY) N:o 1/2005 (2) 5 artiklan 4 kohdan, 6 artiklan 1 kohdan, 13 artiklan 3 ja 4 kohdan, 15 artiklan 1 kohdan, 25 ja 26 artiklan eikä 27 artiklan 1 kohdan mukaisia velvoitteitaan, koska
               se ei ole toteuttanut toimia, jotka ovat tarpeen, jotta
               
                           —
                        
                        
                           toimivaltainen viranomainen antaa luvan jokaiselle eläinten kuljettajalle ja jotta jokainen eläinten kuljettaja on kirjattu rekisteriin, jotta toimivaltainen viranomainen voi tunnistaa kuljettajan nopeasti, erityisesti siinä tapauksessa, ettei noudateta sääntöjä, jotka koskevat eläinten hyvää kohtelua kuljetuksen aikana
                        
                     
                           —
                        
                        
                           toimivaltaiset viranomaiset suorittavat reittisuunnitelmien pakolliset tarkastukset
                        
                     
                           —
                        
                        
                           varataan satamissa tai niiden lähellä paikkoja, joissa eläimet voivat levätä sen jälkeen, kun ne on purettu aluksista
                        
                     
                           —
                        
                        
                           varmistetaan, että kuljetusvälineiden ja eläinten tarkastuksia tosiasiallisesti suoritetaan ja
                        
                     
                           —
                        
                        
                           määrätään tehokkaita, oikeasuhteisia ja varoittavia seuraamuksia siinä tapauksessa, että toistuvasti tai vakavasti rikotaan säännöksiä, jotka koskevat eläinten suojelemista kuljetuksen aikana.
                        
                     
         
               2.
            
            
               Helleenien tasavalta ei ole noudattanut eläinten suojelusta teurastus- tai lopettamishetkellä 22.12.1993 annetun neuvoston direktiivin 93/119/ETY (3) 3 artiklan, 5 artiklan 1 kohdan d alakohdan, 6 artiklan 1 kohdan eikä 8 artiklan mukaisia velvoitteitaan,
               koska se ei ole toteuttanut toimia, jotka ovat tarpeen, jotta
               
                           —
                        
                        
                           varmistetaan, että noudatetaan sääntöjä, jotka koskevat eläinten tainnuttamista teurastushetkellä, ja
                        
                     
                           —
                        
                        
                           varmistetaan, että teurastamoja tarkastetaan ja valvotaan asianmukaisesti.
                        
                     
         
               3.
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt nostamassaan kanteessa komissio väittää, että Helleenien tasavalta ei sovella asianmukaisesti tiettyjä säännöksiä, jotka koskevat eläinten suojelemista kuljetuksessa ja teurastuksessa.
   Komissio vaatii yhteisöjen tuomioistuinta toteamaan, että Helleenien tasavalta ei noudata eläinten suojelemisesta kuljetuksen aikana ja direktiivin 91/425/ETY ja 91/496/ETY muuttamisesta 19.11.1991 annetun direktiivin 91/628/ETY 5 artiklan a kohdan 1 alakohdan a alakohdan i ja ii alakohdan, 5 artiklan A kohdan 2 alakohdan b alakohdan, 5 artiklan A kohdan 2 alakohdan d alakohdan i alakohdan ensimmäisen luetelmakohdan, 8 ja 9 artiklan sekä 18 artiklan 2 kohdan eikä kyseisen direktiivin liitteessä olevan VII luvun 7 kohdan b alakohdan mukaisia velvoitteitaan eikä 5.1.2007 lähtien eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22.12.2004 annetun neuvoston asetuksen (EY) N:o 1/2005 5 artiklan 4 kohdan, 6 artiklan 1 kohdan, 13 artiklan 3 ja 4 kohdan, 15 artiklan 1 kohdan, 25 ja 26 artiklan eikä 27 artiklan 1 kohdan mukaisia velvoitteitaan, koska se ei ole toteuttanut niitä oikeudellisia ja hallinnollisia toimenpiteitä, jotka ovat tarpeen, jotta mukauduttaisiin kyseisten säännösten mukaisiin velvoitteisiin.
   Komissio vaatii yhteisöjen tuomioistuinta myös toteamaan, että Helleenien tasavalta ei noudata eläinten suojelusta teurastus- tai lopettamishetkellä 22.12.1993 annetun neuvoston direktiivin 93/119/ETY 3 artiklan, 5 artiklan 1 kohdan d alakohdan, 6 artiklan 1 kohdan eikä 8 artiklan mukaisia velvoitteitaan, koska se ei ole toteuttanut niitä oikeudellisia ja hallinnollisia toimenpiteitä, jotka ovat tarpeen, jotta mukauduttaisiin kyseisten säännösten mukaisiin velvoitteisiin.
   Komissio muistuttaa, että Euroopan yhteisöjen tuomioistuimen oikeuskäytännön mukaan tietyn hallinnollisen käytännön, jolla rikotaan yhteisön oikeutta, noudattaminen voi merkitä jäsenyysvelvoitteiden noudattamatta jättämistä. Nyt nostamassaan kanteessa komissio ei tukeudu yksittäiseen tosiseikkojen toteamiseen vaan huomattavaan määrään tapauksia, jotka komission elintarvike- ja eläinlääkintätoimisto on paljastanut ja jotka muodostavat rakenteellisen ja yleisen niiden velvoitteiden rikkomisen, joita kyseisellä valtiolla on edellä mainittujen säännösten perusteella.
   Komissio väittää erityisesti, että Helleenien tasavalta ei ole toteuttanut kaikkia niitä toimia, jotka ovat tarpeen, jotta toimivaltainen viranomainen antaa luvan jokaiselle eläinten kuljettajalle ja jotta jokainen eläinten kuljettaja on kirjattu rekisteriin, jotta toimivaltainen viranomainen voi tunnistaa kuljettajan nopeasti, erityisesti siinä tapatuksessa, ettei noudateta sääntöjä, jotka koskevat eläinten hyvää kohtelua kuljetuksen aikana, ja jotta toimivaltaiset viranomaiset suorittavat reittisuunnitelmien pakolliset tarkastukset ja jotta varataan satamissa tai niiden lähellä paikkoja, joissa eläimet voivat levätä sen jälkeen, kun ne on purettu aluksista, ja jotta varmistetaan, että kuljetusvälineitä ja eläimiä tarkastetaan kuljetuksen aikana.
   Lisäksi komissio väittää, että Helleenien tasavalta ei ole toteuttanut kaikkia niitä toimia, jotka ovat tarpeen, jotta varmistetaan, että noudatetaan sääntöjä, jotka koskevat eläinten tainnuttamista teurastushetkellä, ja jotta varmistetaan, että teurastamoja tarkastetaan ja valvotaan asianmukaisesti.
   Komissio korostaa, että sekä perustellussa lausunnossa asetetun määräajan päättyessä että tämän päivämäärän jälkeen, ja huolimatta Kreikan viranomaisten tietyistä yrityksistä Helleenien tasavalta ei ole toteuttanut kaikkia toimia, jotka ovat tarpeen niiden puutteiden korjaamiseksi, josta sitä arvostellaan. Suurin osa huomautuksista, jotka on osoitettu Kreikan viranomaisille, ei ole johtanut toimenpiteisiin tai on johtanut toimenpiteisiin riittämättömässä määrin. Lisäksi tarkastuskertomuksista saa erittäin huolestuttavan kuvan edellä mainittujen toimien toteuttamisesta.
   
      (1)  EYVL L 340, 11.12.1991, s. 17.
   
      (2)  EUVL L 3, 5.1.2005, s. 1.
   
      (3)  EYVL L 340, 31.12.1993, s. 21.